Hindi News

Local

Chhattisgarh

Raipur

Kanker News Muslim Cleric Stabbed Wife After She Refused To Obey Not To Keep Mobile

पत्नी को मोबाइल रखने से मना किया, नहीं मानी तो मौलाना ने मारा चाकू

एक वर्ष पहले



कॉपी लिंक

संजय नगर में शिफाखाना चलाने वाले मौलाना ने किया हमला, पत्नी चोटिल

मायके वालों से रिश्ता नहीं तोड़ने पर तलाक लेने व खुदकुशी करने की दी धमकी

कांकेर. छत्तीसगढ़ के संजय नगर में शिफाखाना चलाने वाले मौलाना ने पत्नी को मोबाइल रखने से मना किया। पत्नी नहीं मानी तो मौलाना ने उस पर चाकू से हमला कर दिया। साथ ही मायके वालों से रिश्ता तोड़ने की भी बात कही। मौलाना ने पत्नी को चेतावनी भी दी कि अगर वह नहीं मानी तो उससे तलाक ले लेगा और खुदकुशी कर लेगा। इससे पहले मौलाना आत्महत्या का प्रयास कर चुका है।

1) तीन दिन पहले मौलाना ने धमकी देते हुए आत्महत्या के लिए खाई थीं दवाईयां

दरअसल, संजयनगर निवासी मौलाना जहीरूद्दीन की पत्नी कुन्निशा (35) ने उसके खिलाफ कांकेर थाने में शिकायत दर्ज कराई है। आरोप है कि रविवार सुबह 11 बजे पति घर पर पहुंचे और बच्चों की पढ़ाई को लेकर विवाद करने लगे। मना करने पर जो चीज हाथ लगी उससे पत्नी की पिटाई की। मौलाना ने उस पर चाकू से भी हमला किया। उनके अनुसार मौलाना अपनी पत्नी को उसे मोबाइल नहीं रखने और मायके वालों से रिश्ता तोड़ने कहता है।

साथ ही तलाक देने व खुदकुशी करने धमकता रहता है। महिला के अनुसार मौलाना आए दिन विवाद करता है जिससे वह डरी सहमी है। वार्डवासियों के अनुसार तीन दिन पहले भी मौलाना और पत्नी के बीच रात में जमकर विवाद हुआ था। मौलाना ने खुदकुशी करने की धमकी देते हुए कुछ दवाइयां खा ली थी। वहीं पुलिस का कहना है कि जांच कर रहे हैं, इसके बाद मौलाना ही गिरफ्तारी हो सकती है।